94/276/YUTP: Neuvoston päätös, tehty 19 päivänä huhtikuuta 1994, neuvoston Euroopan unionista tehdyn sopimuksen J.3 artiklan perusteella hyväksymästä yhteisestä toiminnasta Lähi-Idän rauhanprosessin tukemiseksi



Virallinen lehti nro L 119 , 07/05/1994 s. 0001 - 0002

Suomenk. erityispainos Alue 11 Nide 30 s. 0300

Ruotsink. erityispainos Alue 11 Nide 30 s. 0300



NEUVOSTON PÄÄTÖS, tehty 19 päivänä huhtikuuta 1994, neuvoston Euroopan unionista tehdyn sopimuksen J.3 artiklan perusteella hyväksymästä yhteisestä toiminnasta Lähi-Idän rauhanprosessin tukemiseksi (94/276/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen J.3 ja J.11 artiklan, ottaa huomioon Eurooppa-neuvoston 29 päivänä lokakuuta 1993 määräämät yleiset suuntaviivat, ottaa huomioon Eurooppa-neuvoston 10 ja 11 päivänä joulukuuta 1993 vahvistamat yhteisen toiminnan kehykset, ja ottaa huomioon Euroopan unionista tehdyn sopimuksen C artiklan, ON PÄÄTTÄNYT SEURAAVAA: 1 artikla a) Euroopan unioni, työskennelläkseen kattavan Lähi-Idän rauhansopimuksen tekemisen hyväksi Yhdistyneiden kansakuntien turvallisuusneuvoston asianmukaisten päätöslauselmien perusteella: - osallistuu osapuolten vahvistamiin kansainvälisiin järjestelyihin varmistaakseen rauhan Madridissa alkaneen kehityksen osalta, - käyttää vaikutusvaltaansa kannustaakseen kaikkia osapuolia antamaan ehdoitta tukensa rauhanhankkeelle Madridin konferenssin kehotusten perusteella ja työskentelee demokratian ja ihmisoikeuksien kunnioittamisen lujittamiseksi, - osallistuu alueen osapuolten tulevien suhteiden määrittelemiseen aseiden rajoittamisen ja alueellisen turvallisuuden työryhmässä. b) Euroopan unioni: - vahvistaa rooliaan tilapäisessä yhdyskomiteassa, jonka tehtävänä on sovittaa yhteen miehitetyille alueille suunnattu kansainvälinen apu - jatkaa johtavassa asemassa alueellisen talouske-hityksen työryhmässä ja osallistuu entistä aktiivisemmin muiden monenvälisten ryhmien toimintaan, - tutkii uusia mahdollisuuksia osallistua alueen kehittämiseen. c) Euroopan unioni: - toteuttaa osapuolilla hyväksyttämiään luottamusta lisääviä toimenpiteitä, - toteuttaa arabivaltioihin kohdistuvia toimenpiteitä Israelin boikotoimisen lopettamiseksi - seuraa tarkkaan israelilaisten asuttamisen kehitystä miehitetyille alueille ja tässä yhteydessä toteuttaa Israeliin kohdistuvia toimenpiteitä. 2 artikla Yhteisön asianmukaisten menetelmien mukaisesti neuvosto tutkii komission tekemät ehdotukset: - nopeasta avustusohjelmien täytäntöönpanosta miehitet-tyjen alueiden kehittämiseksi ja toiminnallisen talou-sarvion laatimiseksi Palestiinalle toimien tiiviissä yhteistyössä sekä palestiinalaisten että muiden lahjoittajamaiden kanssa, - muiden kahdenkeskisiä neuvotteluja käyvien osapuolten auttamisesta, nykyisten suuntaviivojen mukaisesti, jos ne edistävät rauhaa huomattavasti. 3 artikla Osallistuakseen aktiivisesti ja asianmukaisen nopeasti Palestiinan poliisivoimien perustamiseen: a) Euroopan unioni avustaa niiden perustamisessa, b) puheenjohtajisto, toimien tiiviissä yhteistyössä komission kanssa, auttaa yhteensovittamisessa vaihtamalla tietoja jäsenvaltioiden välillä niiden kahdenvälisestä avusta, c) yhteisön talousarviosta otettavat, enintään 10 miljoonan ecun varat käytetään heti Palestiinan poliisivoimien perustamisen avustamiseksi. 4 artikla Euroopan unioni osallistuu osapuolten pyynnöstä Palestiinan kansan suojelemiseen lähettämällä miehitetyille alueille väliaikaisesti kansainvälisiä joukkoja turvallisuusneuvoston päätöslauselman 904 (1994) määräysten mukaisesti. Tämän artiklan mukaiset käytännölliset ja taloudelliset yksityiskohtaiset säännöt määrätään neuvoston erityisellä ja erillisellä päätöksellä. 5 artikla Euroopan unioni toteuttaa osapuolten pyynnöstä yhteensovitetun avustusohjelman miehitetyillä alueilla pidettävien vaalien valmistelua ja tarkkailua varten 13 päivänä syyskuuta 1993 periaatejulistuksen määräysten mukaisesti. Tarkat käytännölliset yksityiskohtaiset säännöt ja rahoitus määrätään neuvoston erillisellä päätöksellä Israelin ja Palestiinan vapautusjärjestön (PLO) sovittua vaalien järjestelyistä. Euroopan parlamentti kutsutaan osallistumaan vaalien valmisteluun. 6 artikla Euroopan unioni vahvistaa olevansa valmis tekemään muita tähän yhteiseen toimintaan liittyviä käytännöllisiä päätöksiä rauhanprosessin edistyessä. 7 artikla Tämä päätös tulee voimaan tänä päivänä. 8 artikla Tämä päätös julkaistaan Euroopan yhteisöjen virallisessa lehdessä. Tehty Luxemburgissa 19 päivänä huhtikuuta 1994. Neuvoston puolesta Puheenjohtaja Th. PANGALOS